Projekts

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. §)

**Grozījumi Ministru kabineta 2014. gada 19. augusta noteikumos Nr. 499 “Noteikumi par būvinspektoriem”**

*Izdoti saskaņā ar*[*Būvniecības likuma*](https://likumi.lv/ta/id/258572-buvniecibas-likums)[*5. panta*](https://likumi.lv/ta/id/258572-buvniecibas-likums#p5)*pirmās daļas 5. punktu*

Izdarīt Ministru kabineta 2014. gada 19. augusta noteikumos Nr. 499 “Noteikumi par būvinspektoriem” (Latvijas Vēstnesis, 2014, 172. nr.; 2016, 91., 247. nr.) šādus grozījumus :

1. Papildināt 4.2. apakšpunktu aiz vārda “būvinženiera” ar vārdiem “būvdarbu vadītāja vai būvuzrauga”.

2. Svītrot 4.3. apakšpunktu.

3. Izteikt 4.4. un 4.5. apakšpunktu šādā redakcijā:

“4.4. kurai kā būvspeciālistam pēdējos piecos gados nav konstatēti tādi profesionālās darbības un profesionālās ētikas pārkāpumi, par kuriem ir izteikti divi brīdinājumi vai apturēta būvspeciālista sertifikāta darbība, izņemot gadījumus, ja būvspeciālista sertifikāta darbība ir bijusi apturēta, pamatojoties uz Ministru kabineta 2018.gada 20.marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” 51.2. un 51.3. apakšpunktu.

4.5. kuras vaina pēdējo piecu gadu laikā likumā noteiktajā kārtībā nav konstatēta tāda noziedzīga nodarījuma izdarīšanā, kas saistīts ar kukuļņemšanu, kukuļdošanu, kukuļa piesavināšanos, starpniecību kukuļošanā, neatļautu labumu pieņemšanu vai komerciālu uzpirkšanu, kā arī dokumentu vai paraksta viltošanu.”.

4. Svītrot 5. punktu.

5. Izteikt 6. punkta ievaddaļu šādā redakcijā:

“6. Iesniegumu reģistrācijai reģistrā persona iesniedz Būvniecības valsts kontroles birojam elektroniski, aizpildot speciālu tiešsaistes formu būvniecības informācijas sistēmas tīmekļa vietnē www.bis.gov.lv:”.

6. Svītrot 9. punktu.

7.  Izteikt 12.3. apakšpunktu šādā redakcijā:

“12.3. būvinspektors neatbilst šo noteikumu 4.4. un 4.5. apakšpunktā izvirzītajām prasībām;”.

8. Svītrot 12.4. apakšpunktu.

9. Papildināt 12. punktu ar 12.5. apakšpunktu šādā redakcijā:

“12.5. ja būvinspektors gada laikā nav stājies darba tiesiskajās attiecībās.”.

10. Izteikt 13. punkta otro teikumu šādā redakcijā:

“13. Ja būvinspektors atkārtoti ir izslēgts no reģistra saskaņā ar šo noteikumu 12.3. apakšpunktu, viņš piecus gadus nav tiesīgs atkārtoti pretendēt uz būvinspektora tiesībām.”

11. Izteikt 18.punktu šādā redakcijā:

“18. Būvinspektoru profesionālo darbību uzrauga būvvaldes vai institūcijas, kuras pilda būvvaldes funkcijas.”

12. Svītrot 19. punktu.

13. Svītrot 24. punktu.

14. Svītrot 1. un 2. pielikumu.

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis

Vīksna, 67013140

Marija.Viksna@em.gov.lv